section_heading: Međunarodna karijera
paragraph_text: 24. ožujka 2008. godine, zbog ozljede Thierryja Henryja, Rémy je pozvan u Francusku nogometnu reprezentaciju čiji izbornik je tada bio Raymond Domenech na prijateljske utakmice protiv Engleske i Malija. Rémy je zaigrao u utakmici protiv Malija, ušavši u igru u 54. minuti umjesto Samira Nasrija. Svoj prvi pogodak za seniorsku reprezentaciju postigao je 9. listopada 2010. tijekom kvalifikacija za Europsko prvenstvo 2012. godine u utakmici protiv Rumunjske koja je završila rezultatom 2-0.